**„Grozījums Ministru kabineta 2011.gada 30.augusta noteikumos Nr.685 "Rezidentu sadales un rezidentūras finansēšanas noteikumi"” projekta
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārstniecības likuma 57.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rezidentu sadales un rezidentūras finansēšanas kārtību regulē Ministru kabineta 2011.gada 30.augusta noteikumi Nr.685 „Rezidentu sadales un rezidentūras finansēšanas noteikumi” (turpmāk – Noteikumi Nr.685).Šobrīd Noteikumu Nr.685 5. punkts nosaka, ka augstskolas, kuras īsteno augstāko profesionālo studiju programmu ārsta profesionālās kvalifikācijas iegūšanai (turpmāk – augstskola), ar augstskolu vienotās uzņemšanas komisijas (turpmāk – uzņemšanas komisija) starpniecību katru gadu līdz 8. jūlijam organizē rezidentūras pretendentu pieteikšanos rezidentūras studiju programmās saskaņā ar Noteikumu Nr.685 4. punktu apstiprinātajās specialitātēs un iesniedz Veselības ministrijā rezidentūras pretendentu sarakstu. Turklāt rezidentūras pretendents var pieteikties pretendēšanai ne vairāk kā uz divām specialitātēm vienā vai dažādās augstskolās. Piesakoties uz divām specialitātēm vienā augstskolā, pretendents norāda izvēles prioritāti (Noteikumu Nr.685 7.punkts). Noteikumu Nr.685 5. punkts attiecībā uz vienoto uzņemšanas komisiju un 7. punkts piemērojams ar 2017. gada 1. janvāri.Latvijas Medicīnas studentu asociācijas pārstāvji diskusijā (2016.gada 25.augustā) Veselības ministrijā aktualizēja jautājumu par rezidentu uzņemšanas noteikumu izstrādi un vienotās uzņemšanas komisijas darbības uzsākšanu no 2017.gada 1.janvāra. Studējošie norādīja, ka būtiski ir savlaicīgi (2-3 gadus iepriekš) zināt kādi būs uzņemšanas noteikumi rezidentūrā. Veselības ministrija atbalsta studējošo priekšlikumu noteikt, ka rezidentu vienotā uzņemšanas komisija darbu uzsāk divus gadus pēc vienotu uzņemšanas noteikumu izstrādes un to apstiprināšanas abās augstskolās, respektīvi, rezidentūras vienotā uzņemšanas komisija darbu sāk ar 2019.gada 1.janvāri.Līdz ar to Veselības ministrija veic tehniskus grozījumus un izstrādājusi Ministru kabineta noteikumu projektu „Grozījums Ministru kabineta 2011.gada 30.augusta noteikumos Nr.685 „Rezidentu sadales un rezidentūras finansēšanas noteikumi”” (turpmāk – noteikumu projekts), kura mērķis ir noteikt, ka rezidentu vienotā uzņemšanas komisija darbu sāk ar 2019.gada 1.janvāri.Rīgas Stradiņa universitāte un Latvijas Universitāte (augstskolas, kas realizē rezidentūras studiju programmas) ir uzsākušas darbu pie rezidentu vienotu uzņemšanas noteikumu izstrādes un vienotās uzņemšanas komisijas izveides. Ir notikušas vairākas sanāksmes (2016.gada 18.jūlijā, 7.septembrī un 21.septembrī), kurās pēc iepriekš minēto augstskolu aicinājuma ir piedalījušies studējošo un rezidentu pārstāvji, kā arī Veselības ministrijas pārstāvji. Šobrīd ir izstrādāti vienoti uzņemšanas kritēriji, kas tiks apstiprināti katrā augstskolā. Prognozējams, ka vienotie uzņemšanas noteikumi līdz 2017.gada 1.janvārim tiks apstiprināti augstskolās un studējošie varēs iepazīties ar tiem un tiks nodrošināts divu gadu periods, līdz vienotās uzņemšanas komisijas darbībai. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz:- Veselības ministriju;- augstskolām, kuras realizē rezidentūras studiju programmas (RSU un LU);- personām, kuras vēlas apgūt rezidentūras studiju programmas (plānots, ka 2019.gadā augstākās izglītības diplomu profesijā ārsts kopā RSU iegūs 163 personas, LU - 96 personas). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais tiesiskais regulējums nemaina tiesības un pienākumus augstskolām un studējošiem, jo noteikumu projektā ietvertās normas ir jau pastāvošas esošajā normatīvajā regulējumā.  |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr. 970 „Sabiedrības līdzdalības kārtība attīstības plānošanas procesā” Veselības ministrija 2016.gada 3.novembrī organizēja sabiedrisko apspriedi. Dalību minētajā sanāksmē nepieteica neviena persona. |
| 2. | Sabiedrības līdzdalība projekta izstrādē | Uz sabiedrisko apspriedi neieradās neviena persona vai organizācijas, institūcijas pārstāvis. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīgas Stradiņa universitāte, Latvijas Universitāte un Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt institūciju funkcijas un uzdevumus.Noteikumu projekts tiks īstenots esošu institūciju un cilvēkresursu ietvaros. |
| 3. | Cita informācija | Nav |

Anotācijas II, IV un V sadaļa – projekts šīs jomas neskar.

Veselības ministre Anda Čakša

Vīza: Valsts sekretārs Kārlis Ketners

Roga, 67876093

dace.roga@vm.gov.lv